سیز تانریسینیزمی؟ (حیكایهجیك)
بایرام گئجهسی ایدی. هاوا قارلی و چوخ سویوق ایدی. اوغلانجیغاز، یالین آیاقلارینی، قالدیریمین اوستوندهكی قارلارین سویوغو لاپ آز اینجیتسین دئیه ترپهدیردی. اؤزونو ساتیشیئرینین شوشهسینه یاپیشدیریب ایچهری باخیردی. باخیشلاریندا بیرزادلار دالغالانیردی. ائلهبیل، باخیشلاری ایله الینده اولمایانلاری تانریدان ایستهییردی.ائلهبیل گؤزلهری ایله آرزی ائدیردی.
بیر خانیم ساتیشیئرینه كئچدیگی زامان، بیرآز دایانیب، اوغلانجیغازا باخیب ایچهری كئچدی. نئچه دقیقهدن سونرا، الینده بیرجوت باشماق ایله ائشیگه چیخدی...
- آی اوغلان!
اوغلانجیغاز، قادینا ساری گئتدی. گؤزلری پارلاییردی. قادین باشماقلاری اونا وئرنده، اوغلانجیغاز تیترهین سس له سئوینجك گؤزلری ایله «سیز تانریسینیزمی؟» سوروشدو.
- یوخ اوغلوم، من یالنیز تانرینین بندهلریندن بیرییم!
- آهان، بیلیردیم سیزین تانری ایله باغلیلیغینیز واردیر!
* بو حیكایهنین یازاری بللی دئییل
+0 بهین
azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab